**เหตุฆาตกรรมเอกรามุล หัก** เป็นเหตุการฆาตกรรมนอกกฎหมาย (extrajudicial killing) โดยมีเหยื่อคือ เอกรามุล หัก (เบงกอล: একরামুল হক; Ekramul Haque) นักการเมืองชาวบังกลาเทศ สมาชิกสภาท้องถิ่นของเทศบาลเฏกนาผ เขตสาม (Teknaf Municipality Ward three) โดยผู้ก่อเหตุเป็นหน่วยหนึ่งของกองพันโจมตีเร็ว ก่อนเสียชีวิต หักเป็นผู้แทนสามสมัยในเทศบาลเฏกนาผจากพรรคอวามีลีก และอดีตประธานหน่วยจูโบลีก ซึ่งเป็นปีกเยาวชนของพรรคอวามีลีก เป็นเวลากว่า 13 ปี ในเวลานั้น รัฐบาลบังกลาเทศกำลังทำการกวาดล้างการค้ายาเสพติดครั้งใหญ่ซึ่งเป็นผลให้มีผู้ต้องสงสัยเสียชีวิตมากกว่า 100 รายจากการยิงโดยหน่วยบังคับใช้กฎหมาย นับตั้งแต่ปี 2018 เพียงแค่ในเฏกนาผ มีผู้เสียชีวิตอย่างน้อย 200 รายจากการยิงนอกกฎหมายโดยหน่วยบังคับใช้กฎหมาย

เมื่อวันที่ 27 พฤษภาคม 2018 เอกรามุล หัก เสียชีวิตจากกระสุนปืนหลังกองพันโจมตีเร็วนำโดยผู้นำกองร้อย โมฮัมเม็ด เรซาว หัก (Mohammad Rezaul Haque) พันตรี เอ็มดี รุหุล อามิน (Md Ruhul Amin) ผู้การกองพันโจมตีเร็วที่เจ็ด (Rapid Action Battalion-7) ระบุว่าเกิดการยิงสู้เกิดขึ้น และก็พบร่างของเอกรามุล หัก นอกจากนี้ยังพบยาบ้า 10,000 เม็ด และปืนสองกระบอก รณชีต กุมาร บารุอา (Ranjit Kumar Barua) ผู้บังคับการสถานีตำรวจเฏกนาผ ระบุกับธากาไตรบูนว่าเอกรามุล หัก ถูกขึ้นชื่อเป็นพ่อค้ายาเสพติดโดยกระทรวงมหาดไทยของบังกลาเทศ เอหสนุล หัก บะหาดูร์ (Ehsanul Haque Bahadur) พี่/น้องชายของเอกรามุล ระบุว่าเอกรามุลถูกเจ้าหน้าที่ข่าวกรองเรียกตัวไป ระบุว่าต้องการจะสนทนาเกี่ยวกับการซื้อขายอสังหาริมทรัพย์ ผู้นำกองร้อบ นาซมุส ซากิบ (Nazmus Sakib) หัวหน้าหน่วเฏกนาผ กองกำลังข่าวกรอง มีส่วนร่วมการเหตุการณ์ยิงนี้ด้วย

ร้อยโท พันเอกมิตฟะห์ อุดดีน อะห์เมด (Lieutenant Colonel Miftah Uddin Ahmed) ผู้บังคับบัญชากองพันโจมตีเร็วที่เจ็ด เรียกเอกรามุล หัก ว่าเป็น "เจ้าพ่อยาบ้า" ("godfather of Ya ba") พันตรี อามีน (Major Amin) ระบุว่าเอกรามุลถูกขึ้นชื่อเป็นพ่อค้ายาระดับต้น ๆ โดยกรมควบคุมยาเสพติด อย่างไรก็ตาม เจ้าหน้าที่ท้องถิ่นของกรมปฏิเสธว่ามีการแจ้งชื่อเอกรามุลว่าเป็นผู้ต้องสงสัย คำกล่าวอ้างว่าเอกรามุลเป็นพ่อค้ายาถูกปฏิเสธจากทั้งภรรยาของเขาและ จาเบด อิกบัล จาวธุรี (Jabed Iqbal Chowdhury) ประธานอวามีลีกหน่วยเฏกนาผ

ต่อมา บันทึกเสียงบทสนทนาทางโทรศัพท์สุดท้ายของเอกรามุลถูกปล่อย ในเสียงบันทึกเป็นการโทรศัพท์ระหว่างเขากับภารยา อาเยชา เบกุม (Ayesha Begum) เมื่อวันที่ 26 พฤษภาคม 2018 หนึ่งวันก่อนที่ตามรายงานจะระบุว่าเอกรามุลถูกยิงเสียชีวิต ในเสียงบันทึกโทรศัพท์มีเสียงกรีดร้องของภรรยาและบรรดาลูกสาวของเอกรามุล เสียงปืนยิง และเสียงชายร้องครวญ อาเยชาเรียกการฆาตกรรมนี้ว่าเป็น "การฆาตกรรมที่มีวางแผนมาก่อน" และระบุว่าหน่วยข่าวกรองกดดันเอกรามุลให้ช่วยซื้อที่ดินบนถนนมารีนไดรฟ์ (Marine drive) คำกล่าวอ้างนี้ถูกปฏิเสธโดยทั้งหน่วยสื่อและหน่วยกฎหมายของกองพันโจมตีเร็ว

อ้างอิง
-------

1. 1 2 3  "In Recording, Chilling Proof That Hasina's War on Drugs Involves Extra-Judicial Killing". *The Wire*. สืบค้นเมื่อ 2021-12-11.
2. 1 2 3 4  Report, Star (2018-05-28). "Poura councillor killed in Teknaf". *The Daily Star* (ภาษาอังกฤษ). สืบค้นเมื่อ 2021-12-11.
3. 1 2  Report, Star Online (2018-06-03). "Akramul killing: Govt to examine audio clips, says home minister". *The Daily Star* (ภาษาอังกฤษ). สืบค้นเมื่อ 2021-12-11.
4. ↑  Express, The Financial. "Some mistakes may occur in anti-drug drive: Quader". *The Financial Express* (ภาษาอังกฤษ). สืบค้นเมื่อ 2021-12-11.
5. ↑  Bagchi, Suvojit (2018-06-02). "Altered states: On the Bangladesh border, a pink pill leaves a trail of blood". *The Hindu* (ภาษาIndian English). ISSN 0971-751X. สืบค้นเมื่อ 2021-12-11.
6. ↑  "Extrajudicial killings are no mark of a civilized society - UCA News". *ucanews.com* (ภาษาอังกฤษ). สืบค้นเมื่อ 2021-12-11.
7. 1 2 3 4  "Teknaf municipality councillor killed in 'gunfight'". *Dhaka Tribune*. 2018-05-27. สืบค้นเมื่อ 2021-12-11.
8. ↑  বাংলাদেশ, Daily Bangladesh :: ডেইলি. "Now, councillor killed in Teknaf gunfight". *Daily Bangladesh* (ภาษาอังกฤษ). สืบค้นเมื่อ 2021-12-11.
9. ↑  Correspondent, Senior; bdnews24.com. "Teknaf municipality councillor among two killed in 'gunfights' during anti-drug drive". *bdnews24.com*. สืบค้นเมื่อ 2021-12-11.
10. 1 2 3 4 5  Report, Star (2018-06-01). "'Murder' it was". *The Daily Star* (ภาษาอังกฤษ). สืบค้นเมื่อ 2021-12-11.
11. ↑  "Audio exposes moments of controversial anti-drug drive - Front Page - observerbd.com". *The Daily Observer*. สืบค้นเมื่อ 2021-12-11.